Cuneiform Tablet Kt 94/k 1360 (AKT 6c 685)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lá-ḫi-im <gap> ba-zi-a ù ma-ar-ša-na tim qí-bi-ma um-ma ma-num-ba-lúm-a-šur-ma a-na-kam 1.5 ma-na 5 GÍN KÙ.BABBAR qá-ta-tí-šu ša a-bu-SILIM sú-kà-lí-a il₅-ta-pá-at i-na sú-ub-ri-im ša a-bu-SILIM qá-sú iš-ku-un a-na-kam ki-ma a-bu-SILIM 1 ma-na KÙ.BABBAR a-na-ku a-na sú-kà-lí-a a-dí-in a-na ší-tí KÙ.BABBAR a-bu-SILIM ma-da-tí-ma i-dí-šu-um ša-nam ša 15 ma-na a-na 1 GÚ 15 ma-na URUDU ší-ki-im a-bu-SILIM a-na sú-kà-lí-a i-dí-in 40 ma-na URUDU i-na ba-áb-tí-šu il₅-qé a-na KÙ.BABBAR ša ku-da-tim a-bu-SILIM-ma i-za-az šu-ma mì-ma i-qá-bi₄ um-ma šu-ut-ma ma-ṭí-tim-ma qá-ta-tí-šu al-ta-pá-at ú ma-da-tí-ma ḫa-bu-lam lu-ša-zi-za-ku-nu-tí-ma ṭup-pá-am da-na-tám ša mu-ša-zi-zi ḫi-ir-ma-ma ù dí-na-šu-um a-na a-lá-ḫi-im qí-bi-ma ší-ma-am ša-<gap>-<gap>-ku-nu-tí-ma ṭur₄-da-ni-šu